Je Willemin, sires d’Abbens, escuiers, fais savoir à touz que j’ay repris et repren en fié et en chasemant dou noble homme mons. Jeham de Chalon, signour d’Arlay, mon signour, en accroissemant dou fié que je tien de luy, quamque j’ay et puis et doy avoir, coment que ceu soit, à Nam dessouz Mommaour et à Sarraz et en la forest de Sarraz et es appendisses dezdiz leus, em bois, em prez, em champs, en terres arables, en hommes, en tailles, en cences, en justices, en signories et en toutes autres choses, comant que je puisse et doie riens avoir es leus et es appendises de ces. En tesmoignaige de laquel chose, j’ay requis et suplié à l’official de la court de Besençon que mete le seel de ladite court en ces presantes lettres, emsamble le mien seel, lequel je ay mis... Faites et données à Besançon, le sambadi après la Pentecoste, l’am Nostre Signour corrant par mil CC octante et quatre.